इंट्राडे ट्रेडिंग

इंट्राडे ट्रेडिंग () मतलब एके ट्रेडिंग दिन में शेयर खरीदल, आ बजार बंद होखे से पहिले–पहिले ओकरे बेच देल। एह तरीका में रोज-रोज दाम में होखे वाला चढ़ाव–उतार से कमाई करे के धियान रहे ला, आ कवनो शेयर होल्ड ना रखल जाला। एही प्रक्रिया के डे ट्रेडिंग () कहल जाला। ई काम रिस्क वाला होखेला, आ एह खातिर टेक्निकल एनालिसिस आ तुरंत फैसला लेवे के काबिलियत जरूरी होखेला।

अइसन तरीका से ट्रेड करे वाला लोग आमतौर पर सटोरिया / अनुमान लगा के सौदा करे वाला कहल जाला। डे ट्रेडिंग, ओह लंबा समय वाला तरीका से साफ अलग बा, जसमें खरीद–के–रख के चले वाला रणनीति या वैल्यू इन्वेस्टिंग के सोच शामिल होला। डे ट्रेडिंग कई बेर बहुते तेज़ गति के सौदा माँगेले—कभी–कभार मिलीसेकेंड में—खासकर स्कैल्पिंग में। एहसे सीधे पहुँच वाला तेज़ डे ट्रेडिंग सॉफ्टवेयर के जरूरत पड़ेला।

डे ट्रेडर लोग अक्सर मार्जिन लोन जइसन लीवरेज के इस्तेमाल करेला। अमेरिका में रेग्युलेशन–टी से शुरुआती तौर पर 2:1 तक के लीवरेज के इजाजत बा, बाकिर कई ब्रोकर लोग इंट्राडे में 4:1 लीवरेज दे देला, बस बाजार बंद होखे से पहिले लीवरेज के घटा के 2:1 या ओसे कम कर देवे के पड़ेला। दूसरका देशन में 30:1 या ओसे अधिक मार्जिन रेट उपलब्ध होखे ला। अमेरिका में फाइनेंशियल इंडस्ट्री रेग्युलेटरी अथॉरिटी (FINRA) के नियम अनुसार, जवन आदमी पाँच ट्रेडिंग दिन में तीन से जादे डे ट्रेड करेला, ओही के पैटर्न डे ट्रेडर कहल जाला, आ ओकर अकाउंट में कम से कम 25,000 अमेरिकी डॉलर के इक्विटी बनल रहल जरूरी होला। 25,000 डॉलर के न्यूनतम कानूनी राशि राखे वाला डे ट्रेडर, दिन में 100,000 डॉलर (4 गुना लीवरेज) तक के शेयर खरीद सकेला, बस आधा पोज़ीशन बाजार बंद होखे से पहिले बेच देवे के पड़ेला।

मार्जिन के जोखिम आ डे ट्रेडिंग के तेज़ चाल वाला तरीका के चलते, डे ट्रेडर के बहुते बेर घाटा होखे वाला पोज़ीशन से जुरते बाहर निकले के पड़ेला, ताकि नुकसान बढ़ के ओतना न पहुँच जाव, जवन बरदाश्त के बाहर होखे, या कइयो बेर मूल पूँजी से बड़ नुकसान में बदल सके।

 संदर्भ 

श्रेणी:शेयर बजार